**Ibb** (arapski: إب) ili **Abb** je grad na jugo zapadu Jemena od 212,992 stanovnika (po popisu iz 2004.), zbog bujnog raslinja zovu ga
*zeleni grad*.

Ibb je administrativni centar istoimene jemenske Muhafaze Ibb.

Historija
---------

Grad je osnovan pod imenom Toga, za vrijeme Himjarskog Kraljevstva, kao usputna stanica i trgovište na karavanskom putu od obala Arapskog mora do Sane. Prvi pisani trag o gradu je iz 10. st.

Nakon otomanske uprave, Ibbom je sve do 1944. godine vladao potpuno autonomno lokalni emir, koji praktički nije imao nikakve odnose sa dvorom u Sani. Nakon ukidanja *Emirata Ibb* 1944. grad je postao sjedište muhafaze.
Kuće u Ibbu su građene od kamena, za razliku od većine ostalih gradova u Jemenu, koje su od opeke. Neke potječu iz predislamskog doba, poput *al-Bajade*, koja je izgrađena za himjarsku princezu. Ibb ima puno džamija, najpoznatija je *Stara džamija* koja je izgrađena još u vrijeme drugog kalifa Omara (581 - 644). Najljepša je *al-Džalalija* izgrađena u 18. st. za otomanske uprave.
Pored grada na *Planini Badan*, nalaze se ostatci utvrde *Husn al-Habb*, za koju se tvrdilo
da je zbog svog položaja na visokoj klisuri tri reda zidina - neosvojiva.

Pogled na stari grad Ibb
* Ibb ima nogometni klub *Al Šab Ibb*, koji igra u Prvoj jemenskoj lizi.

Geografske karakteristike
-------------------------

Ibb leži u plodnoj kotlini, planinskom prijevoju na nadmorskoj visini od 1.850 – 1950 m.
Okružen je visokim planinama; *Jarim* (najviši vrh Jabal al Gulah 3233 m), *An Nadirah* (najviši vrh Jabal Šakab 3,218 m), *As Sadah* (najviši vrh Jabal aš Šar 3079 m), *Džibla* (najviši vrh Jabal Varaf 2507 m) i *Badan* (najviši vrh Jabal Ubakah 2159 m).

Iznad grad uzdiže se *Jabal Rabi* (Božja planina) na čijem je vrhu vidikovac, odakle se vidi
cijeli grad i njegova kotlina.

Grad je smješten na polovici puta od glavnog grada Sane (193 km) do luke Aden (210 km) na Arapskom moru. Od Taiza sa kojim dijeli aerodrom udaljen je 63 km, a od luke Moka na Crvenom moru 117 km u smjeru sjevero - istoka.

### Privreda

Ibb je i danas prvenstveno trgovački grad, u kojem je najvažnija njegova tržnica - suk, u kojoj se prodaju poljoprivredni proizvodi i stoka iz plodne okolice. U gradu djeluje više malih manufaktura, koje proizvode tekstil, metalne proiizvode i ukrase, i tvornica deterdženta *Nusari*. i tvornica mineralne vode i bezalkoholnih pića *Biladi*.

### Klima

Ibb za razliku od obalnog dijela Jemena ima kontinentalnu klimu, sa dosta oborina u monsunskom periodu od aprila do septembra, kad padne čak 800 – 1200 mm, tako da ga u Jemenu zovu zeleni grad. Okolica Ibba je plodan poljoprivredni kraj poznat po svojim terasastim poljima.

| **Klimatološki medijani za Ibb (1.850 m - 1.950 m)** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 21,0 | 21,1 | 23,6 | 25,5 | 27,8 | 30,1 | 29,7 | 27,9 | 25,7 | 23,1 | 21,0 | 20,8 | **24,78** |
| Srednji minimum (°C) | 7,9 | 9,3 | 10,4 | 12,7 | 14,2 | 16,9 | 18,8 | 18,4 | 15,5 | 11,1 | 8,7 | 8,1 | **12,67** |
| Precipitacija (mm) | 5,8 | 4,6 | 12,9 | 16,0 | 10,2 | 48,8 | 150,0 | 144,6 | 74,2 | 32,5 | 14,1 | 5,3 | **519** |
| *Izvor: Državna metereološki zavod, podaci iz augusta 2010* |

Izvori
------

1. 1 2  Broj stanovnika Ibba, na stranicama citypopulation.de
2. 1 2 3 4 5 6 7  „O Ibbu na portalu yementourism.com". Arhivirano iz originala na datum 2013-06-02. Pristupljeno 2011-02-07.
3. ↑  Ibb, na stranicama Encyclopædia Britannica
4. ↑  „Nusari for Industry and Trade Co". Arhivirano iz originala na datum 2016-03-05. Pristupljeno 2011-02-07.

Eksterni linkovi
----------------

* O Ibbu na portalu yementourism.com Arhivirano 2013-06-02 na Wayback Machine-u

| * p
* r
* u
Glavni gradovi jemenskih muhafaza |
| --- |
| Aden • Amran • Zindžibar • Ad-Dali • Al Baida • Al Hudaida • Al Hazm • Al-Ghaida • Al Mahvit • Sana • Damar • Al-Mukala • Hadža • Ibb • Lahidž • Marib • Jabin • Sada • Atak • Taiz | Jemenska zastava |

***Ibb*** na Wikimedijinoj ostavi